ممتاز شانتی

ممتاز شانتی  (پیدائش: 1926ء - وفات: 19 اکتوبر، 1989ء) بر صغیر پاک و ہند کی معروف فلمی اداکارہ تھیں جو سب سے زیادہ 1940ء کی دہائی میں اپنے کام کے لیے مشہور تھی۔

حالات زندگی 
ممتاز شانتی 1926ء کو ڈنگہ، گجرات صوبہ پنجاب (برطانوی ہند) میں پیدا ہوئیں۔ پنجابی زبان میں بننے والی فلم سوہنی کمھار سے ممتاز شانتی کا فلمی کیرئیر کا آغاز ہوا تاہم ان کو اصل شہرت فلم منگتی سے ملی جو شوری پکچرز نے بنائی تھی۔ بمبئی ٹاکیز کی فلموں بسنت  اور قسمت نے ان کو صف اول کی اداکارہ بنا دیا۔ ان کے شوہر ولی بھائی پاکستان کے مشہور فلم ساز تھے جبکہ ان کے برادر نسبتی ناظم پانی پتی پاکستان کے مشہور فلمی نغمہ نگار تھے۔

پیشہ وارانہ زندگی 
ممتاز شانتی نے دلیپ کمار کے ساتھ بسنت (1942ء) ، قسمت (1943ء) اور گھر کی عزت (1948ء) جیسی ہٹ فلموں کے ذریعہ 1940 ء کی دہائی اور 1950ء کی دہائی کے اوائل میں بہت مشہور اداکارہ تھیں۔

1943 میں جاری ہونے والی فلم قسمت ان کے پیشہ وارانہ زندگی کی سب سے نمایاں تھی۔ اس فلم نے کمائی کے پچھلے سارے ریکارڈ توڑ دیے۔ اس فلم کے سارے نغمے کافی مقبول تھے۔ ان نغموں میں، دھیرے دھیرے آ رے بدل، آج ہمالیہ کی چوٹی سے، اب تیرے سوا کون میرے اور گھر گھر میں دیوالی ہے شامل ہے۔

ذاتی زندگی اور وفات 
ممتاز شانتی نے بالی وڈ میں تقسیم ہند سے پہلے کے فلم ڈائریکٹر اور مصنف ولی محمد خان (ولی صاحب) سے شادی کی تھی۔ تقسیم ہند کے بعد دونوں 1950ء کی دہائی کے اوائل میں پاکستان چلے گئے تھے۔ ولی صاحب 1977ء میں دل کی ناکامی سے انتقال کر گئے تھے۔ ممتاز شانتی 19 اکتوبر، 1989ء کو لاہور، پاکستان میں وفات پاگئیں۔

بیرونی روابط 

 Filmography of Mumtaz Shanti on Complete Index To World Film (CITWF) website

حوالہ جات 

1926ء کی پیدائشیں
1989ء کی وفیات
بیسویں صدی کی بھارتی اداکارائیں
بھارتی فلمی اداکارائیں
پاکستانی فلمی اداکارائیں
ہندی سنیما کی اداکارائیں
1993ء کی وفیات
پاکستانی اداکارائیں
چھوٹے پیغام خانوں کا استعمال کرنے والے مضامین
1994ء کی وفیات
بیسویں صدی کی پاکستانی اداکارائیں
لاہور کی اداکارائیں
پنجابی سنیما کی اداکارائیں
اردو سنیما میں اداکارائیں
Short description is different from Wikidata